Diego Costa na Shkodran Mustafi walikabiliana kipindi cha pili na wote wawili wakapewa kadi za njano na mwamuzi Gianluca Rocchi

Arsenal walishindwa kwa jumla ya mabao 2-1.

 Mechi ya mkondo wa kwanza, matokeo yalikuwa 1-1 lakini kwenye mechi ya Alhamisi iliyochezewa Madrid, mshambuliaji wa zamani wa Chelsea Diego Costa alirejea kuwaadhibu Gunners alipofunga bao dakika za mwisho mwisho za kipindi cha pili (dakika ya 45+2).

Kwa bao hilo, Costa alifuta matumaini ya Arsneal ya kushinda kombe msimu huu na kucheza Ligi ya Klabu Bingwa Ulaya msimu ujao.

Bao la Costa lilitokana na pasi muhimu kutoka kwa mshambuliaji Mfaransa Antoine Griezmann ambaye amekuwa akitafutwa na klabu kadha kuu Ulaya.

Ulikuwa usiku usio wa bahati kwa Arsenal kwani nahodha wao Laurent Koscielny aliondolewa uwanjani kwa machela baada ya kuumia kwenye kano za sehemu ya nyuma ya kifundo cha mguu.

Wachezaji walimzingira nahodha wa Arsenal Laurent Koscielny alipolala chini uwanjani baada ya kuumia

Jeraha hilo huenda l... Endelea na makala kwa vibambo vingine 4000 isizidi:
ikamfanya Mfaransa huyo kutoshiriki Kombe la Dunia mwezi ujao.

Baada ya kushindwa, Arsenal sasa hawatashiriki Ligi ya Klabu Bingwa Ulaya kwa msimu wa pili mfululizo.

Wenger, ambaye ataondoka klabu hiyo mwisho wa msimu huu baada ya kuwaongoza kwa miaka 22, hajashinda kombe lolote la ubingwa Ulaya akiwa katika klabu hiyo.

Wenger hataondoka kwa shangwe alivyotaka

Wenger alikuwa amesema alitaka kuhitimisha "hadithi ya mapenzi yake na Arsenal" vyema kabla ya mechi hiyo lakini sasa amenyimwa fura hiyo baada ya kufungwa mechi yake ya 250 akiwa na Arsenal barani Ulaya.

Alichosema Wenger baada ya mechi

Licha ya kushinda Ligi ya Premia mara tatu na Kombe la FA mara saba, Gunners wamefika fainali za Ulaya mara mbili pekee katika misimu 21 ambayo walishiriki mashindano hayo wakiwa wa Wenger.

Walishindwa na Galatasaray kwa mikwaju ya penalti katika fainali ya Kombe la Uefa 2000 na walilazwa 2-1 na Barcelona katika fainali ya Ligi ya Klabu Bingwa Ulaya mwaka 2006.

Mechi ya mwisho kwa Mfaransa huyo akiwa na Arsenal ligini itakuwa ugenini dhidi ya Huddersfield 13 Mei.

Wenger alisema nini baada ya mechi?

Akizungumza na BT Sport meneja wa Arsenal Arsene Wenger alisema: "Ilikuwa ni mechi sawa tu na tuliyokuwa nayo mkondo wa kwanza. Nafasi nzuri tulizoziunda zilikuwepo lakini tulikosa kumakinika. Tulicheza dhidi ya timu nzuir na nawatakia kila la heri kwenye fainali lakini tunahisi kwamba tulifanya yote tuliyohitaji kufanya kufika fainali.

"Hatukuweza kudhibiti matukio muhimu zaidi kwenye mechi zote mbili vyema. Tulikuwa 1-0 mbele dakika kumi kabla ya mechi kumalizika nyumbani, kisha tukafungwa bao la kijinga. Leo tulionekana sawa lakini tulifungwa baada yao kujibu shambulizi.

Atletico walicheza kwa woga kipindi cha kwanza kwamba tungefunga wangetolewa, lakini walipofunga walicheza wakijua kwamba wana nafuu. Tuliupoteza mpira na Diego Costa ni mmoja wa mastraika wazuri zaidi duniani."

Kuhusu kuumia kwa Laurent Koscielny, Wenger alisema: "Ni jeraha la misuli ya sehemu ya nyuma ya mguu na pengine tutakuwa na habari...